burgasdotpro/wikipedia huggingface dataset:
Majstrovstvá Ázie v halovom pozemnom hokeji žien 2015

Majstrovstvá Ázie v halovom pozemnom hokeji žien 2015 boli v poradí 5. majstrovstvá Ázie v halovom pozemnom hokeji žien, ktoré organizuje Ázijská federácia pozemného hokeja (ASHF). Konali sa v dňoch od 12.16. augusta 2015 v meste Nakhon Ratčasima, v Thajsku, za účasti 5 tímov. Nováčikom turnaja bolo iba družstvo Hongkongu. Thajsko bolo organizátorom ženského halového ázijského šampionátu tretíkrát, keď predtým hostilo toto podujatie v rokoch 2012 a 2014, vždy v Bangkoku. Titul obhajil , ktorý zvíťazil vo finálovom stretnutí nad domácim .
Účastníci.
Pozn: Číslo v zátvorke udáva umiestnenie vo svetovom rebríčku FIH k februáru 2015.
Cesta I. triedy 20 (Slovensko)

Cesta I. triedy 20 ("I/20") je cesta I. triedy vedúca v trase Košice - Prešov. Cesta vznikla rozdelením cesty I/68 na tri samostatné cesty. Oproti pôvodnej trase I/68 má opačný smer staničenia, t.j. z juhu na sever.
Cesta I. triedy 21 (Slovensko)

Cesta I. triedy 21 ("I/21") je cesta I. triedy v trase (Prešov-) Lipníky - Svidník - Vyšný Komárnik, št. hr. (-Rzeszów). Celková dĺžka I/21 je 58,613 km a prechádza po nej európska cesta E371.
História.
Cesta vznikla koncom 70-tych rokov ako I/73 pretriedením ciest II. triedy nasledovne:
Pôvodný úsek Rakovčík - Svidník bol preklasifikovaný na cestu III. triedy číslo III/073001.
K 1. augustu 2015 bola cesta v celej dĺžke prečíslovaná na I/21.
Priebeh.
I/21 sa začína v Lipníkoch na križovatke s I/18, pokračuje do Chmeľova, kde sa križuje s III/3466 a ďalej vedie križovatkami s III/3467, III/3456 do okresu Svidník.
V okrese Svidník pokračuje I/21 križovatkou s III/3500, s III/3556 v Lúčke, III/3557 v Kračúnovciach, v Giraltovciach sa križuje s III/3558, II/556 a III/3533. Ďalej sa križuje s III/3534 a pokračuje do obcí Okrúhle (križovatka s III/3535), Radoma (III/3581) a Šarišský Štiavnik (III/3523), za ktorou stúpa niekoľkými serpentínami a prechádza do obce Rakovčík. Za obcou Rakovčík sa križuje s III/3530, pokračuje križovatkami s I/15, III/3549 smerom do Svidníka, kde sa križuje s III/3530 a I/77, ďalej vedie križovatkou s III/3537, s III/3541 v Ladomirovej, s III/3542, III/3543 v Hunkovciach, s III/3545, III/3546 v Krajnej Poľane a cez hraničný priechod Vyšný Komárnik pokračuje do Poľska ako DK19.
Majstrovstvá Južnej Ameriky vo futsale mužov 2015

Majstrovstvá Južnej Ameriky vo futsale 2015 boli v poradí 7. majstrovstvá Južnej Ameriky vo futsale, ktoré organizuje Juhoamerická futbalová konfederácia (CONMEBOL). Konali sa od 23.30. augusta 2015 v Portoviejo, v Ekvádore, za účasti 9 tímov. Pôvodne sa mala turnaja zúčastniť aj Bolívia. Ekvádor organizoval mužský juhoamerický šampionát prvýkrát, v roku 2007 však hostil ženský kontinentálny šampionát, v Guayaquil. Dejiskom zápasov bola aréna Complejo Deportivo la California s kapacitou pre 5 000 divákov. Titul po 12 rokoch získala , ktorá vo finálovom stretnutí zvíťazila nad .
Účastníci.
Pozn: V zátvorke je uvedené umiestnenie vo svetovom futsalovom rebríčku k augustu 2015.
Ring Ring (album)

Ring Ring je debutový album švédskej hudobné skupiny ABBA, ktorý vyšiel v roku 1973 v škandinávskych štátoch a do predaja sa dostal aj v ďalších krajinách vrátane Západného Nemecka, Austrálie, Juhoafrickej republiky a Mexika. Reedícia albumu vyšla opäť v roku 1975 pre australázijský trh. V Spojenom kráľovstve vyšiel až roku 1992, v Spojených štátoch za ďalšie tri roky. 
V marci roku 1973, v čase prvého vydania albumu, boli na obale v informácii o interpretoch albumu nie príliš prakticky uvedené mená všetkých štyroch členov: „Björn &amp; Benny, Agnetha &amp; Anni-Frid“. Z praktických dôvodov došlo po jeho vydaní k skráteniu na ABBA. Vychádzali zo začiatočných písmen ich krstných mien: A* gnetha, B* Jörn, B* enny, A* nni-Frid. Reedície už vyšli pod názvom zoskupenia ABBA. 
Na kompaktnom disku album prvýkrát vyšiel vo Švédsku v roku 1988, v Nemecku v roku 1990 a neskôr aj v ďalších krajinách. Album bol celkovo trikrát digitálne remastrovaný: v rokoch 1997, 2001 a v roku 2005 ako súčasť box setu "The Complete Studio Recordings".
Pôvodný album vydal Polar Music v roku 1973. Začínal švédskou verziou piesne „Ring Ring (Bara Du Sloga En Signal)“, anglická verzia bola na B strane ako štvrtá. Album obsahuje jednu pieseň, na ktorej sa autorsky spolupodieľala Agnetha Faltskog. Napriek tomu, že počas svojej sólovej kariéry zložila mnoho skladieb, je nahrávka „Disillusion“, pre ktorú skomponovala hudbu, jediným jej príspevkom v repertoári skupiny ABBA. Text k tejto piesni napísal jej manžel a kolega Björn Ulvaeus. Vo všeobecnosti sú uvádzanými autormi celého repertoáru skupiny ABBA Benny Andersson a Björn Ulvaeus. 
Zoznam skladieb na LP.
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
Ďalšie vydania CD a bonusové skladby.
V roku 2005 ako súčasť box setu "The Complete Studio Recordings", bol album "Ring Ring" remastrovaný a vydaný s niekoľkými bonusmi:
Album "Ring Ring" bol vydaný v roku 2008 bez bonusových skladieb ako súčasť box setu "The Albums".
Majstrovstvá Južnej Ameriky CSFS vo futsale žien 2015

Majstrovstvá Južnej Ameriky CSFS vo futsale žien 2015 boli 1. majstrovstvá Južnej Ameriky CSFS vo futsale AMF, ktoré organizuje Juhoamerická futsalová konfederácia (CSFS) v spolupráci so Svetovou futsalovou asociáciou (AMF). Konali sa od 10.14. júna 2015 v Cali, v Kolumbii, za účasti 8 tímov. Kolumbia predtým dvakrát hostila juhoamerický šampionát mužov, v roku 1979 (v Bogote) a 2014 (v Cali). Kolumbia tiež organizovala svetový šampionát žien v roku 2013, v meste Barrancabermeja. Zápasy sa odohrali v aréne Coliseo Evangelista Mora. Titul získalo družstvo , ktoré vo finále zvíťazilo nad domácou . 
Tento turnaj zároveň slúžil ako kvalifikačné podujatie juhoamerických družstiev na Majstrovstvá sveta AMF 2017. Kvalifikovali sa na ne 4 najlepšie družstvá.
Pomník Slovenského národného povstania (Štrbské Pleso)

Pomník Slovenského národného povstania na Štrbskom Plese je postavený v katastrálnom území obce Štrba, okres Poprad.
História.
Pomník bol zhotovený v roku 1952. Na tomto mieste stojí od 29. augusta 1953, kedy bol odovzdaný do užívania verejnosti. Pripomína hrdinstvo účastníkov Slovenského národného povstania, ktorí pôsobili v priestore Vysokých Tatier. Od júna 1945 sú na tomto mieste pochovaný partizáni kapitán Ján Rašo a kapitán Štefan Morávka.
Opis.
Pomník tvorí podstavec, obložený mramorovými doskami, na ňom stojí bronzová socha partizána so zbraňou, v nadživotnej veľkosti. Po stranách pomníka stoja stožiare na umiestnenie vlajok. Na podstavci je nápis: „Nehynúcej pamiatke hrdinov Slovenského národného povstania 1944“. V dolnej časti pred pomníkom, na zemi, je inštalovaná tabuľka s nápisom: „Ján Rašo 26. IX. 1944Štefan Morávka 14. I. 1945Česť ich pamiatke!“ Autorom sochy je Ladislav Snopek. Socha nesie prvky socialistického realizmu.
Prístupová cesta.
Zo železničnej stanice Štrbské Pleso sa k pomníku dostaneme chodníkom, ktorý vedie k horskému jazeru Štrbské pleso. Je jasne viditeľný hneď oproti penziónu Vila Marína, v ktorom žila slovenská poetka Maša Haľamová. Cesta k nemu okolo komplexu Kempinski, trvá asi 12 minút chôdze.
Waterloo (album)

Waterloo je druhý štúdiový album švédskej popovej skupiny ABBA. Je zároveň prvým albumom, ktorý táto hudobná formácia vydala medzinárodne. Jeho pôvodná verzia vyšla cez vydavateľstvo Polar Music dňa 4. marca 1974. Titulná nahrávka, „Waterloo“, získala v roku 1974 pre Švédsko Cenu Eurovízie a pre skupinu ABBA sa stala celosvetovým hitom, ktorý jej naštartoval hudobnú kariéru. Album "Waterloo" bol prvým, na ktorom bola skupina označená skratkou ABBA a nie v krstných menách dvojíc: „Björn &amp; Benny, Agnetha &amp; Anni-Frid“.
Nahrávanie albumu "Waterloo" začalo 24. septembra 1973 skladbou „Dance (While the Music Still Goes On)“. Táto pieseň je jedinou z repretoáru skupiny, ktorej klávesové nástroje nenahral Benny Andersson, ale americký klavirista John Rabbit Bundrick. Napriek tejto skutočnosti sa meno Bundricka na pôvodnom obale albumu nevyskytlo. O tri týždne neskôr boli v štúdiu nahraté ďalšie dve piesne: „Suzy-Hang-Around“ a „My Mama Said“. Dňa 17. októbra nahrali ďalšie skladby: „What About Livingstone“ a neskorší druhý singel albumu, „Honey Honey“. Dňa 14. novembra skupina nahrala ďalší singel, „King Kong Song“, nahrávku, ktorú Benny Andersson a Björn Ulvaeus v súčasnosti označujú ako jednu z ich naslabších. V tomto čase sa zverejnil zámer skupiny ABBA zúčastniť sa v nasledujúcom roku 1974 súťaže Eurovision Song Contest. Po tomto rozhodnutí sa tempo nahrávania albumu podstatne zrýchlilo. V užšom výbere pre Cenu Eurovízie zostali dve nahrávky: „Hasta Mañana“ a „Waterloo“. Skupina preferovala prvú skladbu, no druhá sa im zdala istejšia. Nakoniec si vybrali pieseň „Waterloo“, ktorá sa kapele pozdávala viacej. Nahrávanie piesní „Waterloo“ a „Watch Out“ sa konalo v jeden deň. Tieto dve skladby potom vyšli aj na jednom singli, na ktorom bol „Watch Out“ bol stranou „B“.
Zoznam skladieb.
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
Sârbi

Sârbi () je obec v Bihárskej župe v Rumunsku. Názov v rumunčine aj v maďarčine pochádza od Srbov, ktorí túto obec obývali (hoc dnes ich tu už nenájdeme), a ktorým na rozvoj ich cirkvi dokonca miestny magnát Nicolae Jiga venoval v roku 1860 veľkú čiastku peňazí. V obci je pomerne veľká slovenská menšina, ktorá sem prichádza od roku 1960 až dodnes z iných slovenských enkláv v horách, kde bolo menej pracovných príležitostí.
Majstrovstvá Ameriky v basketbale žien 2015

Majstrovstvá Ameriky v basketbale žien 2015 boli v poradí 13. majstrovstvá Ameriky v basketbale žien, ktoré organizuje Americká basketbalová federácia (FIBA Americas). Konali sa v Edmontone, v Kanade od 8.16. augusta 2015, za účasti 10 tímov. Nováčikmi turnaja boli družstvá Amerických Panenských ostrovov a Ekvádoru, ktoré uspelo v baráži s Mexikom. Kanada bola organizátorom amerického šampionátu žien druhýkrát, predtým hostila toto podujatie v roku 1995, v Hamiltone. Všetky zápasy sa odohrali v športovom centre Saville Sports Centre. Svoj druhý titul získala domáca , ktorá vo finálovom zápase zvíťazila nad obhajcom titulu z .
Turnaj zároveň slúžil ako kvalifikácia amerických družstiev na basketbalový turnaj Letných olympijských hier 2016, ktoré hostí Rio de Janeiro. Kvalifikovalo sa ne (popri priamo postupujúcim , ktoré postúpili ako aktuálny majster sveta) iba víťazné družstvo.
Nasadenie do výkonnostných košov.
Žrebovanie majstrovstiev prebehlo 3. marca 2015 podľa nasledovných výkonnostných dvojíc:
Pozn: Číslo v zátvorke udáva umiestnenie v medzinárodnom rebríčku FIBA v roku 2014.
FK Mladá Boleslav

FK Mladá Boleslav je český futbalový tím z mesta Mladá Boleslav, ktorý hrá najvyššiu českú futbalovú ligu. Klub bol založený v roku 1902. Klubové farby sú modrá a biela. Najväčším úspechom tímu je víťazstvo v Pohári FAČR, čo je doposiaľ jediná veľká trofej v zbierke tohto tímu. 
Významní tréneri.
Tu sú uvedení tréneri Mladej Boleslavi, ktorí počas svojho pôsobenia, zaznamenali významnejší úspech.
Ján Rašo

Ján Rašo (* 22. jún 1913, Budmerice – † 26. september 1944, Tri Studničky) bol slovenský príslušník finančnej stráže kapitán in memoriam, účastník SNP, aktívny lyžiar a protifašistický bojovník.
Životopis.
Od roku 1933 bol prijatý do dobrovoľnej vojenskej služby kde pôsobil do 1. februára 1937, kedy vstúpil do zboru pohraničnej finančnej stráže. Počas Slovenského národného povstania spoluorganizoval vo Vysokých Tatrách, vytvorenie odbojovej skupiny z príslušníkov žandárstva a pohraničnej finančnej stráže. 20. septembra 1944 sa táto skupina pridala k partizánskemu oddielu Vysoké Tatry. Padol 26. september 1944 v boji s nemeckými vojakmi na Troch Studničkách. Pochovaný je na Štrbskom Plese spolu so Štefanom Morávkom. V roku 1946 bol povýšený do hodnosti kapitána a inšpektora 1. triedy finančnej stráže a vyznamenaný Radom SNP 1. triedy, in memoriam. Jeho meno niesla chata pri Troch Studničkách vo Vysokých Tatrách, ktorá v roku 1998 vyhorela. Tabuľka s jeho menom je umiestnená v sektore G15, na Symbolickom cintoríne pri Popradskom plese.
Štefan Morávka

Štefan Morávka (* 22. august 1911, Hajná Nová Ves – † 14. január 1945, Grúnik pod Kriváňom, Vysoké Tatry) bol slovenský žandár, kapitán in memoriam, účastník SNP a protifašistický bojovník.
Životopis.
Od 1. septembra 1934 nastúpil ako žandár k výkonu služby do Bratislavy. Počas Slovenského národného povstania pôsobil na žandárskej stanici na Štrbskom Plese kde spoluorganizoval vytvorenie odbojovej skupiny. 23. septembra 1944 sa táto skupina pridala k partizánskemu oddielu Vysoké Tatry. Padol v boji s nemeckými vojakmi 14. januára 1945 na Grúniku pod Kriváňom vo Vysokých Tatrách. Pochovaný je na Štrbskom Plese spolu s Jánom Rašom. V roku 1946 bol povýšený do hodnosti kapitána, vyznamenaný Československým vojnovým krížom a Radom SNP 1. triedy, in memoriam. Jeho meno nesie chata pri Popradskom plese vo Vysokých Tatrách. Tabuľka s jeho menom je umiestnená v sektore G15, na Symbolickom cintoríne pri Popradskom plese.
György Klapka

György Klapka (* 7. apríl 1820, Temešvár, dnes Rumunsko – † 17. máj 1892, Budapešť, Rakúsko-Uhorsko) bol uhorský armádny generál a politik, účastník uhorskej revolúcie v rokoch 1848/1849.
Život.
Narodil sa v sedmohradskom meste Temešvár, v dnešnom Rumunsku. Roku 1835 absolvoval gymnázium a následne začal študovať na vojenskej delostreleckej škole vo Viedni. Od roku 1838 príslušník habsburskej armády, kde získal dôstojnícku hodnosť. V roku 1842 sa stal členom elitnej uhorskej gardy vo Viedni.
Po vypuknutí uhorskej revolúcie sa pridal k uhorským povstalcom, podieľal sa na organizovaní uhorskej národnej armády v Pešti. Začiatkom roku 1849 nahradil vo funkcii generála Lázára Mészárosa, ktorého vojská boli porazené pri Košiciach. Velil honvédskemu zboru o sile asi 18 000 mužov operujúcom hlavne na území Horného Uhorska. Vo februári až apríli 1849 získal viacero víťazstiev nad habsburskými vojskami v bitkách pri Kápolni, Isaszegu, Vacove (Vác), Tekovských Lužanoch a Komárne.
V júli 1849, keď hlavné sily uhorskej armády odtiahli z Komárna pod vedením Artúra Görgeia bol poverený obranou Komárňanskej pevnosti. Obliehanie Komárna habsburským vojskom trvalo bez úspechu až do 23. septembra 1849. Až po preniknutí informácií o kapitulácii uhorských povstalcov pri Világoši (dnes Şiria v Rumunsku) sa za veľmi výhodných podmienok vzdal 2. októbra 1849.
Klapka následne opustil krajinu a žil niekoľko rokov v exile najprv v Anglicku, neskôr v Švajčiarsku. Neskôr sa ďalej v emigrácii spolu s Lajosom Kossuthom politicky pokúšal o získanie opätovnej samostatnosti Uhorska. Počas rakúsko-pruskej vojny bol pozvaný do Pruska aby sa podieľal na sformovaní uhorskej légie v rámci pruskej armády. Zhromaždil jednotku o sile asi 3000 mužov. Do bojov však výrazne nezasiahol a rakúske vojská boli porazené v bitke pri Hradci Králové.
Po skončení vojny mu bol umožnený návrat do Rakúsko-Uhorska a v roku 1867 bol zvolený za poslanca za Deákovu stranu.
V roku 1877 sa pokúsil o reformy v Tureckej armáde v období hroziacej vojny s Ruskom. Venoval sa aj písaniu memoárov a kníh venovaných histórii vojenstva. Zomrel v Budapešti 17. mája 1892. V Komárne mu v roku 1896 vybudovali pamätník.
Pavol Bilík

Pavol Bilík (* 17. november 1916, Makov – † 8. september 1944, Kežmarok) bol slovenský príslušník finančnej stráže, kapitán in memoriam, účastník SNP, protifašistický bojovník a aktívny lyžiar-bežec.
Životopis.
Narodený 17. novembra 1916, v obci Makov. V rokoch 2. svetovej vojny člen finančnej stráže v Starom Smokovci. Aktívny lyžiar – bežec, získal mnoho víťazstiev a cien, počas Slovenského národného povstania pôsobil ako partizánska spojka. 7. septembra 1944 bol nemeckými vojakmi zajatý a uväznený gestapom na Kežmarskom hrade. Po vypočúvaní a mučení gestapom, ho 8. septembra 1944 na nádvorí hradu zastrelili. Pochovaný je na cintoríne v Novom Smokovci. V roku 1946 bol povýšený do hodnosti kapitána a inšpektora 1. triedy finančnej stráže a vyznamenaný Radom SNP 1. triedy, in memoriam. Jeho meno nesie Bilíkova chata na Hrebienku vo Vysokých Tatrách. Tabuľka s jeho menom je umiestnená v sektore G15, na Symbolickom cintoríne pri Popradskom plese. Je po ňom pomenovaná aj Bilíkova ulica v bratislavskej Dúbravke.
Majstrovstvá Ameriky v basketbale mužov 2015

Majstrovstvá Ameriky v basketbale mužov 2015 boli v poradí 18. majstrovstvá Ameriky v basketbale mužov, ktoré organizuje Americká basketbalová federácia (FIBA Americas). Konali sa v Mexiko City, v Mexiku od 31. augusta12. septembra 2015, za účasti 10 tímov. Mexiko bolo organizátorom amerického šampionátu mužov druhýkrát, predtým hostilo toto podujatie v roku 1989, rovnako v Mexiko City. Pôvodne miesto bolo plánované v Monterrey s dejiskom v Monterrey Arena. V máji 2015 bolo ale dejisko presunuté do arény Palacio de los Deportes s kapacitou 20 000 miest na sedenie. Víťazom sa stala , ktorá vo finálovom stretnutí zvíťazila nad . Obhajca tituludomáce skončilo na štvrtom mieste, keď v stretnutí o bronz podľahlo aktuálneho víťazovi Panamerických hier z .
Turnaj zároveň slúžil ako kvalifikácia amerických družstiev na basketbalový turnaj Letných olympijských hier 2016, ktoré hostilo Rio de Janeiro. Kvalifikovalo sa naň (popri priamo postupujúcim , ktoré sa kvalifikovali ako aktuálny majster sveta) 2 najlepšie družstvá. Ďalšie 3 družstvá postúpili na svetovú olympijskú kvalifikáciu.
Nasadenie do výkonnostných košov.
Žrebovanie majstrovstiev prebehlo 25. marca 2015 podľa nasledovných výkonnostných dvojíc:
Pozn: Číslo v zátvorke udáva umiestnenie vo svetovom rebríčku FIBA v roku 2014.
Otakar Švec

Otakar Švec môže byť:
ABBA (album)

ABBA je názov tretieho (medzinárodne druhého) štúdiového albumu švédskeho popového kvarteta ABBA. Jeho prvú, originálnu edíciu vydalo dňa 21. apríla 1975 hudobné vydavateľstvo Polar Music. Na tomto albume sa nachádza viacero známy hitov skupiny, vrátane takých ako sú „Mamma Mia“ a „SOS“.
Potom, ako mala skupina ABBA na cene Eurovízie pozornosť publika so skladbou „Waterloo“, nadviazala naň pokusom vydaním albumu s eponymným názvom udržať si celosvetový záujem. Dokázala to singlom „I Do, I Do, I Do, I Do, I Do“, ktorý sa držal na vrchole rebríčkov v Austrálii, krátko na to sa tento úspech opakoval s nahrávkou „Mamma Mia“. Spolu s nahrávkou „SOS“ sa „Mamma Mia“ stali hitmi v USA ako aj v Spojenom kráľovstve. Na albume "ABBA" sa nachádza pri skladbe „Tropical Loveland“ aj pokus o reggae, či pseudo klasické inštrumentálne variácie nahrávky „Intermezzo No. 1“ (pracovný názov „Mama“), aké boli v tom čase tradičné v podaní progresívnych rockerov, Keitha Emersona a Ricka Wakemana.
Album "ABBA" na kompaktnom disku prvýkrát vyšiel v Japonsku. Bolo to v roku 1986 a nachádzala sa na ňom alternatívna, predtým ani potom nepublikovaná mixovaná verzia skladby „Man in the Middle“. Krátko nato vyšlo CD aj vo vtedajšom Západnom Nemecku, neskôr aj v ďalších krajinách a obsahovalo päť bonusových nahrávok, ktoré pochádzali z albumov "Waterloo" and "Ring Ring" a v tých časoch na digitálnom nosiči ešte neboli publikované. Švédska edícia albumu na CD, ktorá vyšla v roku 1988 obsahovala len jedenásť originálnych nahrávok. Remastrované a digitálne upravené verzie albumu "ABBA" vyšli niekoľkokrát: prvýkrát v roku 1997, potom v roku 2001 a znovu v roku 2005 ako súčasť box setu "The Complete Studio Recordings". V roku 2012 vyšla edícia deluxe, ktorej súčasťou bol CD/DVD set. Originálna britská verzia nahrávky albumu na magnetofónovej kazete má skladbu „Bang a Boomerang“ rozdelenú na dve časti. Na prvej strane skladba v prvej polovici stišuje a pokračuje na začiatku druhej strany kazety.
Majstrovstvá Afriky v basketbale mužov 2015

Majstrovstvá Afriky v basketbale mužov 2015 alebo Afrobasket 2015 boli v poradí 28. majstrovstvá Afriky v basketbale mužov, ktoré organizuje Africká basketbalová federácia (FIBA Africa). Konali sa v meste Radès (pôvodne to mali byť v mestách Tunis a Nabeul), v Tunisku od 19.30. augusta 2015, za účasti 16 tímov. Nováčikom turnaja bola iba Uganda. Titul získala , ktorá vo finálovom stretnutí zvíťazila nad obhajcom titulu z .
Tunisko bolo organizátorom afrického šampionátu mužov tretíkrát, predtým hostilo toto africké podujatie v rokoch 1965 a 1987, vždy v Tunise. Zápasy sa mali pôvodne odohrať v arénach Bir Chalouf Nabeul a Palais des sports de la Cité olympique d'El Menzah s kapacitou pre 4 500 divákov. Kvôli útokom v Súse boli presunuté do arény Salle Omnisport de Radès v meste Radès. 
Turnaj zároveň slúžil ako kvalifikácia afrických družstiev na basketbalový turnaj Letných olympijských hier 2016, ktoré hostilo Rio de Janeiro. Kvalifikovalo sa naň iba víťazné družstvo. V poradí ďalšie 3 družstvá postúpili na svetovú olympijskú kvalifikáciu.
Kvalifikácia.
13 družstiev, ktoré sa kvalifikovali z kvalifikácie bolo doplnené družstvami s divokou kartou. Tá bola udelená 3 družstvám podľa viacerých kritérií, vrátane výsledkov dosiahnutých v tohtoročnej kvalifikácii.
Nasadenie do výkonnostných košov.
Žrebovanie majstrovstiev prebehlo 5. apríla 2015 podľa nasledovných výkonnostných košov:
Pozn: Číslo v zátvorke udáva umiestnenie vo svetovom rebríčku FIBA v roku 2014.
Andrzej Duda

Andrzej Duda (* 16. máj 1972, Krakov, Poľsko) je poľský politik a právnik, od 6. augusta 2015 prezident Poľskej republiky. Prezidentský mandát získal vo voľbách v máji 2015, keď v druhom kole porazil vtedajšieho prezidenta Bronisława Komorowského.
V rokoch 20142015 bol poslancom Európskeho parlamentu. Je členom strany Právo a spravodlivosť.
Životopis.
Andrzej Duda sa narodil v Krakove v rodine Jana Tadeusza Dudu (* 1949), inžiniera, informatika a profesora technických vied na Banícko-hutníckej akadémii Stanisława Staszica v Krakove, a jeho manželky Janiny Milewskej-Dudovej (* 1949), profesorky chémie na rovnakej akadémii. V rokoch 19841990 sa venoval skautingu. Roku 1996 dokončil štúdium práva na krakovskej Jagelovskej univerzite. O rok neskôr začal na tejto univerzite pracovať v oblasti výučby vedy a technológie a od roku 2001 ako tunajší asistent v oblasti práva.
V roku 2000 sa stal členom stredovej politickej strany Únia Slobody ("Unia Wolności"), po parlamentných voľbách v roku 2005 začal spolupracovať so stranou Právo a spravodlivosť. V rokoch 2006 a 2007 pracoval na Ministerstve spravodlivosti, kde mal na starosti legislatívu, medzinárodnú spoluprácu a proces informatizácie súdov. Roku 2008 začal pracovať v prezidentskej kancelárii ako poradca Lecha Kaczyńského a z tejto funkcie odišiel po zvolení nového prezidenta Bronisława Komorowského v roku 2010. V rovnakom roku kandidoval na starostu Krakova, ale bol zvolený len do rady mesta. O rok neskôr bol zvolený za poslanca Sejmu.
V roku 2014 bol zvolený za poslanca Európskeho parlamentu, kde sa zaradil medzi Európskych konzervatívcov a reformistov. V decembri toho roku ho strana Právo a spravodlivosť navrhla ako svojho kandidáta do prezidentských volieb. Voľby sa konali v máji 2015 a zvíťazil v nich nad doterajším prezidentom Bronisławom Komorowskim. V prvom kole získal 34,76% hlasov, v druhom 51,55%. Počas prezidentskej kampane bol kritizovaný za to, že v roku 2012 podporil návrh zákona o trestnej zodpovednosti pre lekárov, vykonávajúcich oplodnenie v skúmavke. Po zložení prezidentského sľubu sa stal súčasným najmladším prezidentom európskeho štátu. V prezidentských voľbách v júni 2020 získal v prvom kole 43,5 % hlasov a postúpil do druhého kola s Rafałom Trzaskowským (30,5 %). V druhom kole v júli 2020 bol znovuzvolený ziskom 51,03 % hlasov.
Súkromný život.
Andrzej Duda má dvoch súrodencov. V roku 1994 sa oženil s Agátou Kornhauserovou, neskoršou stredoškolskou profesorkou nemčiny. Do manželstva sa roku 1995 narodila dcéra Kinga Dudová. Hlási sa k rímskokatolíckej cirkvi.
Jeho svokrom je básnik a literárny kritik Julian Kornhauser (* 1946), autor kníh pre deti a prekladateľ srbskej a chorvátskej literatúry, ktorý pôsobí tiež ako profesor na Jagelovskej univerzite v Krakove. Julian Kornhauser je synom otca židovského pôvodu a matky katolíčky.
Majstrovstvá Ázie v basketbale žien 2015

Majstrovstvá Ázie v basketbale žien 2015 boli v poradí 26. majstrovstvá Ázie v basketbale žien, ktoré organizuje Ázijská basketbalová federácia (FIBA Asia). Konali sa v meste Wu-chan, v Číne od 29. augusta5. septembra 2015, za účasti 12 tímov rozdelených do 2 výkonnostných divízii. Čína bola organizátorom ázijského šampionátu žien tretíkrát, predtým hostila toto ázijské podujatie v rokoch 1984 (v Šanghaji) a 2005 (v Čchin-chuang-tao). Titul obhájilo , ktoré vo finálovom stretnutí zvíťazilo nad domácou .
Turnaj zároveň slúžil ako kvalifikácia ázijských družstiev na basketbalový turnaj Letných olympijských hier 2016, ktoré hostilo Rio de Janeiro. Kvalifikovalo sa naň iba víťazné družstvo. V poradí nasledujúce 2 družstvá postúpili na svetovú olympijskú kvalifikáciu.
Účastníci.
Pozn: Číslo v zátvorke udáva umiestnenie vo svetovom rebríčku FIBA v roku 2014.
Greatest Hits (ABBA)

Greatest Hits je kompilácia švédskej popovej skupiny ABBA. Jej pôvodná verzia vyšla v roku 1975 v Škandinávii, v roku 1976 bol publikovaná v ostatných krajinách sveta. Na neskorších edíciách tohto hudobného albumu sa nachádzala aj nahrávka singla „Fernando“
Vydanie "Greatest Hits" bolo oficiálnou škandinávskou odpoveďou na vydávanie podobných výberoviek vydavateľmi celej Európy. Napríklad v tomto čase vydalo francúzske vydavateľstvo Disques Vogue kompiláciu "ABBA's Greatest Hits", či západonemecký Polydor vydal "The Best Of ABBA". Výberovka "Greatest Hits" sa hneď po svojom zverejnení v roku 1976 stala najpredávanejším hudobným albumom v Spojenom kráľovstve a je v tejto krajine zároveň aj druhým najpredávanejším albumom ktorý skupina ABBA vydala. V rebríčku UK Albums Chart sa držal 130 týždňov a v Spojených štátoch sa stal platinový. Nástupcom tejto kompilácie sa stal "Greatest Hits Vol. 2". Po vydaní tejto druhej kompilácie si prvá vyslúžila neoficiálny názov „Greatest Hits Volume 1“. 
Vo výbere albumu sú nahrávky z prvých troch albumov skupiny. Sú to väčšinou ich oficiálne single. Napriek titulu kompilácie, „greatest“, iba polovica nahrávok sa dostala na vrcholy hitparád niektorých krajín sveta. Nahrávka „Dance (While The Music Still Goes On)“ dokonca ani ako singel nevyšla, a nedostala sa do nijakého hudobného rebríčka. Vrcholmi zbierky skladieb sú: „Waterloo“, „SOS“, „Mamma Mia“, neskôr aj „Fernando“, ktoré sa dostali do Top 10 hitparád najdôležitejších hudobných trhov (z nich iba „Waterloo“ bodovala v Top 10 v USA). Medzi úspešné patria aj nahrávky „I Do, I Do, I Do, I Do, I Do“, „Honey Honey“, „Hasta Mañana“ a „So Long“. Paradoxne tento album nemal úspech v Austrálii, kde sa dostal na hudobnom trhu do konkurenčného konfliktu s miestnou výberovkou, ktorá tam vyšla pod titulom "The Best Of ABBA". Kompilácia "Greatest Hits" mala napriek všetkému obrovský úspech. Akurát v časopise "Rolling Stone" na jeho adresu padlo v recenzii vyjadrenie, že „každý, kto tento album dokáže kompletne bez vynechania polovice nahrávok počúvať celý paťkrát, nie je človek, ale android“.
Album "Greatest Hits" vyšiel s dvoma verziami obalu. Obidve mali vnútornú (otváraciu) časť, ktorá sa anglicky nazýva „gatefold“. Bizardnú pôvodnú švédsku výtvarnú verziu obalu navrhol grafik Hans Arnold. V roku vydania kompilácie bol návrh navrhnutý na cenu za obal roka. Originálna grafika však nebola použitá vo všetkých krajinách. V niektorých, vrátane Spojeného kráľovstva a Spojených štátov, bola použitá verzia s fotografiou párov členov kapely sediacich v jesennej atmosfére na lavičke v parku. Benny a Frida sa bozkávajú a Björn číta noviny, kým Agnetha beznádejne hľadí do kamery. Vo verzii s obalom od Arnolda, bola fotografia súčasťou gatefoldu.
Zoznam skladieb.
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
Zoznam skladieb (verzia pre USA).
Všetky piesne napísali a zložili Benny Andersson &amp; Björn Ulvaeus, okrem nižšie uvedených výnimiek.
Majstrovstvá sveta v tchoukballe 2000

Majstrovstvá sveta v tchoukballe 2000 boli v poradí 4. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 9.13. augusta 2000 v Ženeve, vo Švajčiarsku, za účasti 6 mužských a 3 ženských tímov. Nováčikmi turnaja boli mužské družstvá Brazílie a Talianska. Švajčiarsko bolo organizátorom svetového šampionátu druhýkrát, predtým hostilo toto podujatie v roku 1987, v Neuchâteli. Zhodne štvrté tituly získali obe družstvá Taiwanu, ktoré vo finálových zápasoch zvíťazili nad družstvami Spojeného kráľovstva.
Azores Airlines

Azores Airlines, predtým známe ako SATA International, ("SATA Internacional - Sociedade Açoriana de Transportes Aéreos)" je portugalský letecký dopravca s hlavným sídlom v São Sebastião, Ponta Delgada, Azory, Portugalsko. Je dcérskou spoločnosťou SATA Air Açores.
História.
Letecká spoločnosť bola založená v decembri 1990 pod názvom OceanAir a v roku 1991 získala oprávnenie vykonávať nepravidelnú leteckú dopravu. SATA Air Açores sa stala majoritným akcionárom v roku 1994, neskôr jediným vlastníkom. 20. februára 1998 bola premenovaná na SATA International a lietať začala 8. apríla 1998. SATA vlastní dvoch tour-operátorov v Severnej Amerike: SATA Express v Kanade a Azores Express v Spojených štátoch. SATA získala plánované lety z Ponta Delgada do Lisabonu, Madeiry a Porta vo verejnej súťaži.
V januári 2015 letecká spoločnosť oznámila strategické plány na zníženie výdajov zo 179 na 40 miliónov € do roku 2020, zmenšením svojej flotily a počtu zamestnancov. V rámci plánu by sa mali tiež premenovať na Azores Airlines.
Destinácie.
Azores Airlines prevádzkujú pravidelné lety na Madeiru, do Portugalska ale aj iných destinácií v Európe a Severnej Amerike, vrátane charterových letov. Domáce destinácie sú pokryté jej materskou spoločnosťou, SATA Air Açores.
Flotila.
Od júla 2015 letka SATA International  pozostáva z nasledujúcich lietadiel:
LG G Pad X 8.3

LG G Pad X 8.3 je tabletový počítač, ktorý vyrába kórejská spoločnosť LG Electronics. Patrí do série LG G, ktorá zahŕňa aj smartfón LG G2 a ostatné varianty tabletu G Pad, ako LG G Pad 7.0, LG G Pad 8.0 a LG G Pad 10.1. Predstavený bol 27. mája 2015 a uvedený na trh v o deň neskôr v USA. Ako jeho predchodca, má 8,3-palcový displej, ktorý má však rozlíšenie iba 1920x1080 na rozdiel od 1920x1200, ktoré má G Pad 8.3.
Hardvér je založený na systéme na čipe Qualcomm Snapdragon 615 8939, obsahuje 8-jadrový 64-bitový procesor ARM Cortex-A53 na frekvencii 1500 MHz, grafický procesor Adreno 405 a 1800 MB RAM. Kapacita vnútorného úložiska je 16 GB, z čoho pre používateľa je dostupných 9 GB. Úložisko je možné rozšíriť SD kartou s kapacitou do 128 GB. 
Kapacita vstavanej batérie je 4800 mAh, doba výdrže v pohotovnostnom režime sa udáva 15 dní alebo 360 hodín.
LG G Pad F 8.0

LG G Pad F 8.0 je tabletový počítač, ktorý vyrába kórejská spoločnosť LG Electronics. Patrí do série LG G, ktorá zahŕňa aj smartfón LG G2, LG G3 a ostatné tablety ako LG G Pad 7.0, LG G Pad 8.3 a LG G Pad 10.1. Predstavený bol 21. mája 2015 a uvedený do predaja 1. júna 2015.
Displej typu IPS LCD má uhlopriečku 8 palcov a HD rozlíšenie 1280 x 800 pri bodovej hustote 189 ppi. 
Hardvér je založený na systéme na čipe Qualcomm Snapdragon 400 so štvorjadrovým procesorom ARM Cortex-A7 s frekvenciou 1200 MHz a grafickým čipom Adreno 305. Veľkosť pamäte RAM je 1 GB a vnútorného úložiska 16 GB, ktoré je možné rozšíriť SD kartou do 128 GB. Kapacita batérie je 4200 mAh.
LG G Pad F 7.0

LG G Pad F 7.0 je tabletový počítač, ktorý vyrába kórejská spoločnosť LG Electronics. Patrí do série LG G, ktorá zahŕňa aj smartfón LG G2, LG G3 a ostatné tablety ako LG G Pad 7.0, LG G Pad 8.3 a LG G Pad 10.1.
Displej typu IPS LCD má uhlopriečku 7 palcov a HD rozlíšenie 1280 x 800 pri bodovej hustote 215 ppi. 
Hardvér je založený na systéme na čipe Qualcomm Snapdragon 410 MSM8916 so štvorjadrovým procesorom ARM Cortex-A53 s frekvenciou 1200 MHz. Veľkosť pamäte RAM je 1 GB a vnútorného úložiska 8 GB, ktoré je možné rozšíriť SD kartou do 128 GB. Kapacita batérie je 4000 mAh.
Majstrovstvá sveta v tchoukballe 2002

Majstrovstvá sveta v tchoukballe 2002 boli v poradí 5. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 21.25. augustA 2002 v Londýne (časť Loughborough), v Spojenom kráľovstve, za účasti 8 mužských a 3 ženských tímov. Nováčikom turnaja bolo iba družstvo mužov Kanady. Spojené kráľovstvo bolo organizátorom svetového šampionátu druhýkrát, predtým hostilo toto podujatie v roku 1990, v Portsmouthe. Zhodne piate tituly získali obe družstvá Čínskeho Tchaj-peja, ktoré vo finálových zápasoch zvíťazili nad družstvami Švajčiarska.
Električková doprava v Jeruzaleme

Električková doprava v Jeruzaleme () je električková doprava v Jeruzaleme. Skladá sa zatiaľ len z jedinej električkovej linky (červená), ďalšie (zelená a modrá električkovej, niekoľko metrobusových) sú plánované.
Staviteľom je konzorcium CityPass, ktoré má aj koncesiu na prevádzkovanie tejto siete po dobu tridsiatich rokov. Systém na výber cestovného dodala a na 15 rokov spravuje spoločnosť Affiliated Computer Services. Vozňový park pozostáva zo 46 nízkopodlažných električiek Citadis 302 od Alstomu.
Červená linka.
Výstavba prvej linky začala v roku 2002 a skončila v roku 2010. Po niekoľkých odkladoch, najskôr kvôli nedostatku pracovníkov a financií, neskôr kvôli nekompatibilným semaforom, na ktorých sa nedarilo nastaviť preferenciu električiek, bola ostrá prevádzka spustená 19. augusta 2011, z počiatku bez výberu cestovného. Od decembra potom bola linka už v plnej prevádzke.
Linka je dlhá a má 23 zastávok, po dokončení jej predĺženia v roku 2016 by mala jej dĺžka narásť na . Celková cena výstavby prvej linky je odhadovaná na 3,8 miliardy NIS.
VK Nové Mesto nad Váhom

VK Nové Mesto nad Váhom (Volejbalový klub Nové Mesto nad Váhom) je jeden z najstarších volejbalových klubov pôsobiaci na Slovensku. Najväčší úspech dosiahol v roku 2007, keď sa stal majstrom Slovenska v extralige mužov. V roku 2006 zvíťazil v Slovenskom pohári.
Súčasnosť.
Momentálne pod hlavičkou VK Nové Mesto nad Váhom hrajú v súťažiach Slovenskej volejbalovej federácie družstvá v: I. lige mužov (od sezóny 2010/11), I. lige juniorov, I. lige junioriek. Mládežnícke družstvá nastupujú v oblastných súťažiach (oblasť Západ), konkrétne sa jedná o kadetov, kadetky, žiakov a žiačky. 
Za zmienku stojí sezóna 2014/2015, kedy juniori VK Nové Mesto nad Váhom získali titul majstra Slovenska po víťazstve na finálovom turnaji v Trenčíne. Kadeti obsadili na finálovom turnaji vo Svidníku tretie miesto a žiaci na finálovom turnaji v Starej Ľubovni získali strieborné medaile. Taktiež v sezóne 2013/2014 sa umiestnili kadeti a žiaci na 3. mieste vo svojich súťažiach.
Majstrovstvá sveta v tchoukballe 2004

Majstrovstvá sveta v tchoukballe 2004 boli v poradí 6. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 3.8. augusta 2004 v Kao-siungu, na Taiwane, za účasti 6 mužských a 5 ženských tímov. Nováčikom turnaja bolo iba družstvo žien Kanady. Pôvodne sa malo predstaviť aj mužské družstvo Indie. Taiwan bol organizátorom svetového šampionátu druhýkrát, predtým hostil toto podujatie v roku 1984, v Tchaj-peji. 
Víťazom v mužskej kategórii sa stalo Švajčiarsko, ktoré sa tak stalo iba druhým družstvom, ktoré to dosiahlo. Vo finálovom zápase zvíťazilo nad doterajším päťnásobným majstrom sveta a zároveň domácim družstvom Čínskeho Tchaj-peja. V ženskej kategórii zvíťazilo šiestykrát v rade domáce družstvo Čínskeho Tchaj-peja, keď vo finále vyhralo nad Švajčiarskom.
Letucha filipínska

Letucha filipínska (ďalšie slovenské názvy pozri nižšie; lat. "Cynocephalus volans"; lokálne je známa ako "kagwang") je jeden z dvoch žijúcich druhov z radu letuchy.
Názvy.
Slovenské názvy sú: letucha filipínska, (?) letucha kaguang, poletucha veľká (chápané vrátane letuchy indomalajskej), (?) letucha veľká, letucha indická (možno chápané vrátane letuchy indomalajskej), zastarano: "letúška indická" (možno chápané vrátane letuchy indomalajskej).
Opis.
Letucha filipínska váži v priemere okolo 1 do 1,7 kg a je 14 až 17 cm dlhá. Druh vykazuje pohlavný dimorfizmus, kedy sú samice o niečo väčšie ako samce. Má širokú hlavu a ňufák s robustnou čeľusťou, malé uši a veľkými očami s unikátnymi fotoreceptorovými úpravami prispôsobenými na nočný životný štýl. Tieto veľké oči umožňujú vynikajúce videnie, ktoré letucha používa na presne skákanie a plachtenie zo stromu na strom.
Areál rozšírenia.
Letucha filipínska je endemický druh južných Filipín. Jej populácia je sústredená na ostrovy Mindanao a Bohol. Letuchy žijú v husto zalesnených oblastiach, žijúce prevažne vysoko v korunách stromov v nížinných a horských lesoch, niekedy na kokosových a kaučukových plantážach, málokedy prichádza na zem. Tieto typy lesov, ktoré obývajú, sú hlavne primárne a sekundárne lesy.
Potrava.
Letucha filipínska je bylinožravá, žerie hlavne mladé listy stromov a občas mäkké ovocie, kvety a rastlinné výhonky. Významné množstvo vody získava z lízania mokrých listov a z vody v rastlinách a samotných plodov.
Rozmnožovanie.
Samica letuchy filipínska po dvoch mesiacoch gravidity zvyčajne rodí jedno, niekedy dve mláďatá. Mláďatá sa rodia nevyvinuté a bezmocné, po narodení sa pripútajú k bruchu matky, do vaku vytvoreného z chvostovej membrány matky. Po 6 mesiacoch sú odstavené a opustia matkino patágium. Pohlavnú dospelosť dosahujú v dvoch až troch rokoch veku. K páreniu zvyčajne dochádza v období medzi januárom a marcom.
Eurykleidas zo Sparty

Eurykleidas ("Eurykleidas") bol v roku 632 pred Kr. víťaz olympijských hier v behu na jedno stadion.
Eurykleidas zo Sparty bol na 37. hrách v Olympii korunovaný vencom za víťazstvo v behu na jedno stadion. Na olympijských hrách bol beh na jedno stadion (192,27 metra) najstaršou súťažnou disciplínou, zavedenou už na prvých hrách, t. j. v roku 776 pred Kr. a ostal jedinou do roku 720 pred Kr., keď do programu hier zaradili aj beh na dve stadiá. Beh na jedno stadion sa ale aj po zavedení ďalších súťažných disciplín vždy považoval za hlavné preteky. Menom jeho víťaza sa označovala celá olympiáda.
Astakos

Astakos ("Astakos") môže byť:
Majstrovstvá sveta v tchoukballe 2011

Majstrovstvá sveta v tchoukballe 2011 boli v poradí 7. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 4.7. augusta 2011 vo Ferrare, v Taliansku, za účasti rekordných 13 mužských a 9 ženských tímov. Nováčikmi turnaja bolo 6 mužských družstiev: Česko, Filipíny, Rakúsko, Singapur, Spojené arabské emiráty a Španielsko, a 5 ženských družstiev: Česko, Hongkong, Rakúsko, Singapur a domáce Taliansko. Taliansko bolo organizátorom svetového šampionátu prvýkrát, predtým však hostilo v roku 2003 európsky šampionát. Zápasy sa odohrali v 3 arénach: Palasport Ferrara, Palaboschetto a Palapalestre.
Víťazmi v mužskej i ženskej kategórii sa stali obe družstvá Čínskeho Tchaj-peja. Vo finálových zápasoch zvíťazili nad Talianskom, resp. Švajčiarskom. Bronzové miesta obsadili zhodne družstvá Singapuru.
Melanippos (syn Astaka)

Melanippos ("Melanippos") je v gréckej mytológii syn Tébana Astaka, jeden z obracov Téb vo vojne s Argom.
Statočný tébsky bojovník Melanippos pri obrane svojho mesta kopijou smrteľne zranil kalydónskeho hrdinu Tydea, jedného z vodcov vojenskej výpravy "siedmich proti Tébam". Melanippos ale vzápätí umrel rukou argejskeho vodcu Amfiaraa, ktorý jeho uťatú hlavu priniesol umierajúcemu Tydeovi. Tydeus sa na jeho hlavu vrhol s barbarskou vášňou odhodlaný mu vycicať mozog, aby si tak obnovil životnú silu. Aj keď bola vojna neľudská, mala svoje zákony a tie kanibalizmus nepripúšťali. Tento odporný výjav sa nepáčil ani bohyni Aténe, ktorá Tydeovi už niesla čašu nesmrteľnosti v snahe mu pomôcť, pohoršená ho ponechala svojmu osudu a Tydeus zahynul v šialených mukách.
Podľa historika Herodota, sikyónsky tyran Klesthenes zakázal v Sikyóne uctievanie argejského vodcu Adrasta, Sikyónčanmi oslavovaného namiesto boha Dionýza, ktorého kult obnovil a namiesto Adrasta prikázal uctievať tébskeho hrdinu Melanippa.
Zoznam žijúcich kardinálov

Zoznam žijúcich kardinálov obsahuje všetkých žijúcich kardinálov rozdelených podľa konzistória, v ktorom boli kreovaní. Právo voliť pápeža majú tí kardináli, ktorí majú menej ako 80 rokov (narodení a neskôr).
Majstrovstvá sveta v tchoukballe 1987

Majstrovstvá sveta v tchoukballe 1987 boli v poradí 2. majstrovstvá sveta v tchoukballe mužov a žien, ktoré organizuje Medzinárodná tchoukballová federácia (FITB). Konali sa od 28.31. júla 1987 v Neuchâteli, v rovnomennom kantóne, vo Švajčiarsku, za účasti 5 mužských a 5 ženských tímov. Nováčikom turnaja bola trojica ženských družstiev: Francúzsko, Spojené kráľovstvo a domáce Švajčiarsko. Súťaž pozostáva iba z jednej päťčlennej skupiny, po ktorej nenasledovali zápasy play-off. Tituly obhájili obe družstvá Čínskeho Tchaj-peja, ktoré sa v skupinách umiestnili pred družstvami Spojeného kráľovstva a Japonska.
Mario Monicelli

Mario Monicelli (* 16. máj 1915, Rím, Taliansko – † 29. november 2010, Rím) bol taliansky filmový režisér a scenárista.
Vyštudoval filozofiu vyštudoval v Pise, ale od mladosti bol vášnivým filmovým fanúšikom. Počas svojej filmovej dráhy spolupracoval s radom známych talianskych i zahraničných hercov, napr. Vittoriom Gassmanom, Marcellom Mastroiannim, Albertom Sordim, Ninom Manfredim, alebo Totòm.
Majstrovstvá sveta v netballe 1995

Majstrovstvá sveta v netballe 1995 boli v poradí 9. majstrovstvá sveta v netballe žien, ktoré organizuje Medzinárodná netballová federácia (INF). Konali od 16. – 29. júla 1995 v Birminghame, v Anglicku, za účasti rekordných 27 tímov. Nováčikom turnaja bola trojica družstiev: Malawi, Malta a USA. Pôvodne sa malo na turnaji predstaviť aj družstvo . Anglicko bolo organizátorom svetového šampionátu druhýkrát, predtým hostilo toto podujatie v roku 1963, v Eastbourne. Zápasy sa odohrali v aréne National Indoor Arena s kapacitou pre 15 800 divákov. Titul obhájila , keď vo finálovom stretnutí zvíťazila nad , pre ktorú to bola prvá finálová účasť na MS.
Arabati Baba Teḱe

Arabati Baba Teḱe je náboženský komplex () v severozápadnom macedónskom meste Tetovo. Ide o najrozsiahlejší a najlepšie zachovaný komplex na západnom Balkáne. Komplex bol pôvodne vybudovaný po roku 1538 okolo náhrobku () Sersema Ali Babu, osmanského derviša, ktorý bol stúpencom bektašského rítu v rámci mystického hnutia známeho ako sufizmus. Ide o jeden z najkrajších príkladov bektašského kláštorného komplexu v Európe, ktorý sa skladá z modlitebne, niekoľkých obytných a hospodárskych budov, Levou fontánou (), dreveného pavilónu s mramorovou fontánou a cintorína. Celý komplex je ohradený kamenným múrom s niekoľkými bránami. Komplex dodnes slúži náboženským účelom, ale je prístupný aj turistom. 
Dejiny.
Ali Baba bol švagor sultána Sulejmana Nádherného. Bol tiež vysokopostaveným predstaviteľom (tzv. "baba") vo významnom kláštore Dimetoka Teḱe (teraz mesto Didymoteicho). Keď jeho sestra Máhidevrán Sultán, prvá zo sultánových manželiek, upadla do nemilosti, Ali Baba bol vyhnaný z dvora a prišiel do Tetova, kde založil vlastnú náboženskú školu (tzv. "taríka"). 
Iná verzia príbehu o jeho príchode do Tetova hovorí, že bol vysokým úradníkom na sultánovom dvore a tohto postavenia sa dobrovoľne vzdal, aby mohol žiť ako derviš v kláštore bektašského rítu. Sultán Sulejman Nádherný, nahnevaný odchodom jedného z obľúbených dvoranov, zakričal na Aliho, ktorý opúšťal Istanbul: ‘‘"Ak chceš byť bláznom, potom choď!"’’ "Sersem" je vlastne staroturecké slovo označujúce "blázna", a stalo sa prezývkou Ali Babu.
Ali Baba, nazývaný neskôr Sersem, cestoval po veľkom území Osmanskej ríše, kým prišiel do podhoria neďaleko mestečka Tetovo na rieke Pena. Tu sa okolo roku 1538 usadil a postupne vybudoval náboženský komplex, v ktorom žil až do svojej smrti v roku 1569. Po jeho smrti vybudoval ďalšie kláštorné budovy jeho žiak Arabati Baba, aby nimi oslávil život Ali Babu Sersema.
Po roku 1799 komplex prebudoval osmanský miestodržiteľ Recep Paša, ktorý bol tiež stúpencom bektašských dervišov a ktorého hrob leží v blízkosti Sersemovho náhrobku v mauzóleu. Pôda v okolí komplexu bola ako tzv. "waqf" rozdelená medzi moslimov, ktorí časť úrody odovzdávali dervišom. V súčasnosti existujúce budovy pochádzajú z prelomu 18. a 19. storočia. Jedna z budov slúži ako malá mešita. Vedľa nej stojí tzv. Modrý dom (), ktorý dal vybudovať Recep Paša pre svoju tuberkulózou trpiacu dcéru Fatmu Hanım. 
"Teḱe" v Tetove ostalo sídlom rádu bektašských dervišov až do roku 1912, kedy boli Osmanskí Turci vypudení z oblasti Severného Macedónska. "Teḱe" obnovilo svoju činnosť medzi rokmi 1941 a 1945, ale po druhej svetovej vojne bol celý komplex aj s pôdou zoštátnený a premenený na hotel s reštauaráciou a malým múzeom. V nedávnej minulosti bola "teḱe" vrátená bektašskému dervišskému rádu a komplex sa rekonštruuje. V komplexe žije asi desať až pätnásť dervišov.
Voulez-Vous

Voulez-Vous je názov šiesteho štúdiového albumu švédskej popovej skupiny ABBA, ktorý v roku 1979 vydalo hudobné vydavateľstvo Polar Music. Časť jeho nahrávok vzniklo v Polar Studios Štokholme, časť na Bahamách v hlavnom meste, Nassau a titulnú skladbu skupina nahrala v Criteria Studios v Miami. Edícia albumu "Voulez-Vous" prvýkrát na kompaktnom disku vyšla v roku 1984. Jeho digitálne remastrovaná reedícia vyšla ešte štyrikrát: v roku 1997, v roku 2001, ako súčasť box setu "The Complete Studio Recordings" v roku 2005 a ako "Voulez-Vous Deluxe Edition" v roku 2010.
Zoznam skladieb.
Všetky piesne napísali a zložili Benny Andersson &amp; Björn Ulvaeus.
Bonusy reedícií.
na 30. výročiu bol zoznam bonusov totožný ako v roku 2005 no pribudli k nemu ďalšie štyri skladby:
Super Trouper

Super Trouper je siedmy štúdiový album švédskej popovej skupiny ABBA. Vyšiel v roku 1980 a v tom istom roku sa stal aj najpredávanejším albumom Británie. V histórii skupiny bol šiesty štúdiový album, ktorý bol na vrchole predajnosti v rebríčkoch Spojeného kráľovstva. Medzi najúspešnejšie single albumu patria „The Winner Takes It All“ a „Super Trouper“.
V roku 1983 album "Super Trouper" vyšiel na CD nosiči. Jeho digitálne remastrovaná reedícia vyšla ešte štyrikrát: v roku 1997, v roku 2001, ako súčasť box setu "The Complete Studio Recordings" v roku 2005 a v roku 2011 vo verzii Deluxe.
V témach piesní sa odzrkadľujú aj niektoré konkrétne zážitky členov skupiny: skladba „The Winner Takes It All“ popisuje rozvod, ktorý prežívali rok predtým Björn a Agnetha, téma života štokholmskej smotánky spestruje text skladby „On and On and On“. Dobré známym songom albumu je jeho titulná nahrávka „Super Trouper“, či elektro dance kompozícia „Lay All Your Love on Me“. Narastajúca sila popularity disko štýlu v dobe vydania albumu ovplyvnila aj obsah jeho nahrávok, ktorý bol po zvukovej stránke v porovnaní s tanečným "Voulez-Vous" omnoho viac popovo priamočiary. Album uzatvára koncertná nahrávka z vystúpenia na trurné v roku 1979 s názvom „The Way Old Friends Do“. Táto skladba vyšla v roku 1992 ako promo singel ku kompilácii "".
Super Trouper je registrovaná ochranná známka výrobcu bodového reflektora. Označuje sa aj ako „followspot“. Je javiskovým osvetľovacím naástrojom, ktorý do tmy na priestor výkonu umelca premieta jasný lúč svetla. Pôvodne na obal albumu jeho autor Rune Söderqvist chcel vyobraziť skupinu ABBA pod lúčom bodového svetla. Kvarteto malo byť obklopené množstvom cirkusových umelcov na londýnskej Piccadilly Circus. Potom ako vyšlo najavo, že zákon zakazuje hromadný výskyt zvierat a akrobatov v centre Londýna sa rozhodol pozvať na fotografovanie členov dvoch miestnych cirkusov, ktorý sa zhromaždili do Europa Film Studios v Štokholme. Na obale je možné medzi nimi zazrieť aj niektorých blízkych priateľov skupiny: je tam Görel Hanserová, viceprezidentka Polar Music, ktorá bola vydatá za fotografa skupiny, Andersa Hansera, ale aj iných zamestnancov firmy Polar, vrátane syna manažéra skupiny ABBA, Andersa Andersona. V tom čase boli nakrútené aj niektoré scény, ktoré mohli byť použité napríklad aj vo videoklipoch pre skladby „Happy New Year“, „Felicidad“ a „Super Trouper“.
Zoznam skladieb.
Všetky piesne napísali a zložili Benny Andersson &amp; Björn Ulvaeus.
Bonusy reedícií.
Dňa 9. mája vyšla reedícia albumu Deluxe spolu s bonusovým DVD. Táto verzia bola 146. v UK album chart. Jej bonusmi boli: